Levoča

náhľad|Veduta Levoče z roku 1618
**Levoča** je okresné mesto na severovýchodnom Slovensku, ležiace v Prešovskom kraji. Do roku 1922 bola administratívnym centrom Spišskej župy. Od roku 2009 je zapísaná na zozname svetového kultúrneho dedičstva UNESCO.

## Polohopis
Mesto sa rozkladá v údolí Levočského potoka v Levočskej kotline, na južnom okraji Levočských vrchov. Levočou prechádza cesta I/18 z Popradu na Prešov, na ktorú sa pripája II/533 do Spišskej Novej Vsi. Južne od mesta vedie diaľnica D1, železničné spojenie zabezpečuje trať Spišská Nová Ves – Levoča. Levoča je vzdialená  severne od Spišskej Novej Vsi,  západne od Prešova, 27 km juhovýchodne od Kežmarku a  východne od Popradu.

## Dejiny
Levoča vznikla z dvoch pôvodných slovenských osád, ktoré pravdepodobne spustošili Mongoli v roku 1241. Najstarším písomným dokladom, v ktorom sa prvýkrát vyskytuje pomenovanie Levoče ako „Leucha“, je listina uhorského kráľa Bela IV. z roku 1249. V roku 1271 sa Levoča stala hlavným mestom Spoločenstva spišských Sasov. V roku 1317 sa už spomína výslovne ako kráľovské mesto („civitas nostra regalis“).

Jej rozvoju podstatne pomohla výsada práva skladu, udelená Levoči Karolom I. Róbertom v roku 1321. Táto výsada nútila zahraničných kupcov zostať v meste 15 dní a ponúknuť svoj tovar na predaj. Kráľ Žigmund oslobodil v roku 1402 levočských kupcov od práva skladu iných miest, v roku 1411 rozšíril levočské právo skladu aj na domácich kupcov. V roku 1419 boli Levočania oslobodení od platenia tridsiatkov v celom Uhorsku. Tým sa otvorili neobyčajné možnosti slobodného obchodovania.

Priaznivý vývoj mesta vyvrcholil na prelome 15. a 16. storočia a umožnil vznik takých umeleckých skvostov, akým je dielo Majstra Pavla z Levoče v Bazilike sv. Jakuba. Sľubný vývoj mesta poznačili v 16. storočí rozsiahle požiare (1550, 1599) a v 17. storočí protihabsburské povstania. Napriek tomu Levoča v tomto období zostala najväčším a najvýznamnejším hospodárskym centrom Spiša, pravidelne tu zasadali kongregácie Spišskej stolice a v 19. storočí sa mesto stalo dôležitým strediskom slovenského národného hnutia.

Jezuiti založili v roku 1672 v meste gymnázium, ktoré fungovalo podľa jezuitského *Ratio studiorum*. V roku 1862 bolo premenované na Levočské kráľovské katolícke vyššie gymnázium. Okrem neho v meste pôsobilo aj známe Levočské lýceum, na ktoré prišla v roku 1844, po zosadení Ľudovíta Štúra z Katedry reči a literatúry československej, časť jeho žiakov z Bratislavy na čele s Jankom Franciscim. Z významných slovenských básnikov a národných dejateľov, ktorí v Levoči študovali alebo pôsobili, treba spomenúť Jána Botta, Janka Kráľa, Ľudovíta Kubániho, Pavla Dobšinského, Dr. Vavra Šrobára, Alberta Škarvana a iné.

### Historické názvy mesta
Názvy mesta od 1.písomnej zmienky. Mená sa nepoužívali len v danom časovom období, navzájom sa nevylučujú a často sa odlišujú drobnými jazykovými rozdielmi.  Mená poznáme podľa záznamov z kroník a iných listín.:
*1249: Leucha
*1268: Lyucha
*1271: Lewcha
*1277: Lyucha
*1284: Leuche, Lyuche, Leiuche
*1408: Lewscen
*1479: Lewcsouia
*1497: Leutschaw
*1773: Lewucža
*1786: Lewoče, Lőcse (maďarsky), Leutschau (nemecky), Leuchovia (latinsky), Leutschovia, Leutsaria
*1808: Leutsovia, Lőcse, Leutschau, Lewočanáhľad|Vojenská mapa Levoče, okolo roku 1700
*1863 – 1913: oficiálny názov: Lőcse
*od 1920: súčasný názov: Levoča
náhľad|Levoča (OSM, 2022)

## Demografia
**Obyvateľstvo**

**Zloženie obyvateľstva podľa národnosti (2011)**

Náboženské zloženie obyvateľstva

## Pamiatky
Levoča so svojimi hradbami a urbanistikou si zachovala charakter stredovekého mesta. Je mestskou pamiatkovou rezerváciou a vďaka množstvu pamiatok a umeleckých skvostov patrí medzi najkrajšie historické mestá na Slovensku. Mesto má po Bratislave druhý najvyšší počet národných kultúrnych pamiatok na Slovensku. 

Najvýznamnejšou a jedinečnou pamiatkou je Bazilika svätého Jakuba so svojimi 11 gotickými a renesančnými krídlovými oltármi, vrátane najvyššieho dreveného neskorogotického oltára na svete (). Mesto má obrovské stredoveké námestie obklopené renesančnými domami, známu renesančnú radnicu, ďalšie dva vzácne kostoly s barokovým interiérom, klasicistické budovy župného domu a evanjelického kostola. Historické centrum obklopuje mohutný hradobný systém s dĺžkou .

Od 16. storočia až do konca roku 1922 bola Levoča sídlom Spišskej župy. V rokoch 1806 – 1826 postavil pre ňu architekt z Egru Anton Povolný veľkolepú administratívnu budovu, župný dom, ako sídlo administratívy. Klasicistický sloh pritom prispôsobil renesančnému prostrediu Levoče zdôraznením horizontálnych línií. Považuje sa za najkrajší župný dom v bývalom Uhorsku. Dnes zreštaurovaná budova opäť slúži administratívnym účelom ako sídlo okresného úradu.

## Časti mesta
Levoča má 4 mestské časti: Levoča, Levočská Dolina, Levočské Lúky a Závada. Katastrálne územia má dve: Levoča a Závada.

**Mestské časti (2011)**

* **Sídliská**: Pri Prameni, Rozvoj, Západ I, Západ II, Sever, Pod vinicou

## Kultúra a zaujímavosti
*Najstaršie nálezy sú z 9. storočia.
*Prvá písomná zmienka – z roku 1249
*Historické jadro mesta – v roku 1950 vyhlásené za mestskú pamiatkovú rezerváciu
*Hradobný systém – takmer kompletne zachovaný, z 15 bášt a veží sa zachovalo šesť, z toho dve brány: Košická a Menhardská.
*Najvyšší na svete je hlavný gotický oltár () v Bazilike sv. Jakuba a vyrobený z lipového dreva v dielni Majstra Pavla v 16.storočí
*Najväčšie v Európe je námestie so stredovekým tvarom obdĺžnika o stranách v pomere 3:1
*Jediná úplne zachovaná krížová chodba na Slovensku zo 14. storočia sa nachádza v budove Starého kláštora minoritov
*Najväčšia púť na Slovensku sa konala v r. 1995 v Levoči počas návštevy Svätého otca pápeža Jána Pavla II. 
* Od roku 1988 pôsobí v Levoči súbor historickej i súčasnej hudby – Brass Collegium zložený z nástrojov: trúbky, pozauny, tuba. Súbor založil Mgr. Vladimír Tomko.

### Školstvo
#### Základné školy
* Základná škola Gašpara Haina
* Základná škola Jána Francisciho
* Základná škola Námestie Štefana Kluberta 10
* Základná škola Levoča Gašpara Haina, pobočka Levočské Lúky
* Špeciálna základná škola, Ulica Fraňa Kráľa č.3
* Základná škola pre nevidiacich a slabozrakých
* Spojená škola Jána Vojtaššáka internátna

#### Gymnáziá a stredné školy
* Gymnázium Janka Francisciho-Rimavského
* Gymnázium sv. Františka Assiského – GSFA
* Stredná odborná škola služieb Majstra Pavla, Kukučínova 9
* Spojená škola internátna, Nám. Št. Kluberta 1
* Stredná odborná škola pedagogická, Bottova 15
* Stredná zdravotnícka škola Štefana Kluberta, Kláštorská 24 A

#### Detašované pracoviská univerzít
* Katolícka univerzita v Ružomberku
* Inštitút Juraja Páleša

#### Školské zariadenia
* Centrum voľného času OLYMP
* Základná umelecká škola Levoča, Námestie Majstra Pavla č. 48

### Šport
#### Športové kluby v Levoči – s minimálnou podporou mesta
*Atletický klub Levoča
*Cross Country Levoča
*FK 05 Levoča
*HK Slovan Levoča
*HáK Slovan Levoča
*Karate klub Levoča
*KS Wing Tsung Levoča
*KST Javorinka Levoča
*Lenok Levoča
*LK Levoča
*MK Slov.Orol Levoča
*Tenis Club 92 Levoča
*TJ Javorinka Levoča
*TJ Štart Levoča
* PitGym Levoča
* Spiš Indians

#### Športové a rekreačné zariadenia
náhľad|Zimný štadión Levoča v auguste 2018.
* Športová hala
* Futbalový štadión
* Cyklochodník Levoča-Levočská priehrada
* Ski Centre Levoča-LD
* Tenisové kurty s halou
* Zimný štadión

### Pravidelné podujatia
* Levočská hudobná jar – marec – apríl
* Noc múzeí – máj
* Dni Majstra Pavla – predstavenia počas júla – augusta
* Tajomná Levoča – koncom augusta
* Karpatský remeselný trh – sprievodné podujatie počas Tajomnej Levoče
* Levočská hudobná jeseň – september – november
* Levočské Babie Leto – september
* Vianočné trhy – december
* PCF- Pit Cage Fighting: celoslovenský turnaj MMA

## Rodáci
* Bruno a Vavrinec Breuerovci (17. storočie), majitelia významnej kníhtlačiarenskej dielne
* Moritz Csáky (* 1936), historik
* Jozef Czauczik (* 1781 – † 1857), maliar
* Etela Farkašová, slovenská filozofka, docentka na Katedre filozofie
* Albert Fuchs, slovenský fyzik
* Lucia Gažiová, slovenská herečka
* Viktor Greschik (* 1862 – † 1946), mykológ, botanik, historik
* Július Gretzmacher, slovenský banský inžinier
* Karl Joseph von Hadik-Futak (* 1756 – † 1800), poľný maršal cisárskych vojsk
* Gašpar Hain (* 1632 – † 1687), významný levočský kronikár, mestský richtár a rektor mestskej školy
* Karol Ephreim Institoris st. (* 1736 – † 1794), lekárnik, majiteľ rodinnej lekárne *U zlatého jeleňa* v Levoči
* Marek Janečka, futbalista, FC Spartak Trnava
* Ján Labuda (* 1915 – † 2010), vysokoškolský pedagóg a zakladateľ modernej výživy hospodárskych zvierat na Slovensku
* Miloš Lačný, futbalista, MFK Ružomberok 
* Dionýz Majdák, slovenský lekár – chirurg.
* Karol Marko st. (* 1791 – † 1860), maliar
* Vladimír Poláček, (* 1964), významný príslušník československej armády
* Andrej Probstner st. (* 1758 – † 1833), kráľovský poštmajster, banský podnikateľ, jeden z vedúcich predstaviteľov Hornouhorskej ťažiarskej spoločnosti
* Samuel Spillenberger (* 1575 – † 1655), významný mešťan, hlavný lekár Spišskej stolice, autor vedeckých publikácii o morových epidémiách a ochrane proti nim
* Erika von Thellmann (* 1902 – † 1988), známa nemecko-rakúska herečka
* Ján III. Turzo (* 1437 – † 1508), uhorský palatín a podnikateľ
* Oľga Vronská, vlastným menom O. Wagnerová, slovenská herečka
* Štefan Zamkovský, slovenský horolezec, horský vodca a chatár, zakladateľ Zamkovského chaty vo Vysokých Tatrách
*Eduard Žedéni (maď. Zsedéhyi Ede, vl. menom *Eduard Pfannschmidt*, * 1804 - † 1879) uhorský politik, poslanec uhorského snemu, dištriktuálny dozorca luteránskej cirkvi
*Adriána Brnčalová (* 2001), herečka

## Partnerské mestá
*  Litomyšl, Česko
*  Stary Sącz, Poľsko
*  Kalwaria Zebrzydowska, Poľsko
*  Łańcut, Poľsko
*  Keszthely, Maďarsko

## Galéria

Levoča (2).jpg|Renesančná radnica, v pozadí Bazilika sv. Jakuba
Levoca11Slovakia1.JPG|Veža Baziliky svätého Jakuba
Marianska bazilika v levoci.jpg|Bazilika Navštívenia Panny Márie na Mariánskej hore
Column Levoča16Slovakia6.JPG|Morový stĺp so sochou Panny Márie
Column Levoča16Slovakia7.JPG|Stĺp so sochou svätej Alžbety, fontána dobročinnosti
Levoča Column Mariánská hora 2015 1.jpg|Stĺp so sochou svätého Jána Nepomuckého, Mariánska hora
Levoca putnicke miesto.jpg|Pútnicke miesto na Mariánskej hore
Evangelical church.jpg|Evanjelický kostol
Oltár Levoča 01.jpg|hlavný oltár od Majstra Pavla v Bazilike sv. Jakuba
Levoca11Slovakia92.JPG|Pamätná tabuľa venovaná dielu Majstra Pavla
Spillenbergov dom .jpg|náhľad|170x170bod|Spillenbergov dom, Námestie Majstra Pavla
Levoca11Slovakia87.JPG|Pamätník venovaný oslobodeniu mesta dňa 27. januára 1945
Levoca11Slovakia85.JPG|Klietka hanby
Levoca11Slovakia40.JPG|Historické mestské domy
Levoca11Slovakia51.JPG|Námestie Majstra Pavla
Levoca11Slovakia39.JPG|Juhovýchodná časť Námestia Majstra Pavla
Levoca11Slovakia68.JPG|Socha Ľudovíta Štúra, severný park


## Informačné zdroje častí Dejiny a Pamiatky
* Levoča. Potulky mestom a okolím; SÚZ Levoča, 2005, autor textu: Ivan Chalupecký, Ernest Rusnák a kol.
* Peter Pekačík: Levoča a jej pamiatky; Krásy Slovenska 5/89, str. 14
* Levoča; Východoslovenské vydavateľstvo Košice, 1981, autor textu: Ivan Chalupecký
* Ivan Chalupecký, Ernest Rusnák: Levoča a okolie; Východoslovenské vydavateľstvo Košice, 1985

## Referencie

## Pozri aj
* Zoznam kultúrnych pamiatok v Levoči (A – K)
* Zoznam kultúrnych pamiatok v Levoči (M)
* Zoznam kultúrnych pamiatok v Levoči (N)
* Zoznam kultúrnych pamiatok v Levoči (P – V)

## Iné projekty

## Externé odkazy
* 
* Oficiálna stránka Informačnej kancelárie


Kategória:Okres Levoča
Kategória:Mestá na Slovensku
Kategória:Mestské pamiatkové rezervácie na Slovensku